Zoolosie. De Rhinocerote tichorhino. 171 
pili insiderunt, appareant. Imo in regione mandibulae à latere dextro qui- 
busdam locis co:iosi adhuc supersunt pili, fasciculatim nascentes, maximam 
partem ad radicem fere usque detriti*), hinc inde vero ad duas tresve 
lineas longi, antrorsum atque deorsum prostrati, rigiduli, griseo-cinerei, 
praeter unicum alterumve pilum nigrum singulo fasciculo additum , paulo 
rigidiorem reliquis. — Mirum maxime quod et orbitas obtegens palpebrasque 
formans corii pars maximam partem incorrupta supersit, ita ut palpebrarum 
aperturae, difformes licet, vix digitum admittentes, ipsumque circa palpebras 
corium in rugas subcireulares resiccatum appareant, dum ipsa oculorum cava 
luto argilloso seu humo animali(?) repleta videntur, quale partem quoque 
cranii cavitatis occupaverat. Adsunt corio fibrae tendineae copiosae ac satis 
firmae, musculorum maxime temporalium atque masseterum reliquiae et 
in faucibus fibrarum pterygoidearum fasciculi insignes dependent. 
Ossa denudata flavo colore tincta sunt neque adeo solida, ut in aliüs 
Rhinocerotum fossilium craniis.  Praesertim os scutiforme, quod cornu na- 
salis firmamentum praestat, cum subjecto fulcro osseo crassissimo vomeri 
comparando nondum coaluit, sed harmonia tuberculosa totius plani, ut epi- 
physes ossium juniorum solent, inarticulatur. Extremitates maxillarum neque 
dentium, nec alveolorum vestigium ullum habent, imo passim integumento- 
rum reliquiis incrustatae sunt; primusque molaris à margine terminali 
mandibulae quadripollicari intervallo distat». Haec de Capite Pallasius, 
mensuras ejus addens, quas utpote minus completas nostris omitto. 
De Pede ipsi transmisso apud Illustrissimum Naturae Scrutatorem 1. 1. p. 595 
haec leguntur: «Pes qui mihi superest, posticus sinistri, ni fallor, cruris non 
solum corii maximam partem pilis evrumve radicibus instructam, integerri- 
mam, porro tendines et ligamenta calcis robussistima conservavit, sed corium 
etiam usque ad flexuram genu integerrimum fuerat, inque locum musculo- 
#) Ut mihi videtur combustione deperditi. 
22* 
